# Sant Joan Baptista de Fullà

Sant Joan Baptista de Fullà, o de Cercet, és l'església del Veïnat d'Amunt, o Cercet, del terme comunal de Fullà, a la comarca del Conflent, de la Catalunya del Nord.
Està situada a l'extrem de llevant del Veïnat d'Amunt, o Fullà d'Amunt, el nucli més meridional del poble de Fullà.
Va ser construïda a prop del castell de Cercet, antic nom del lloc ara conegut com a Fullà d'Amunt. Era sufragània de Santa Eulàlia de Fullà. La seva primera documentació és del 1198, quan Guillem de Villerac fa una deixa testamentària a aquesta església.
És de nau única coberta amb volta de canó, absis semicircular amb volta de quart d'esfera i una petita obertura. Remata l'edifici un campanar d'espadanya de dues obertures paral·leles. La porta, dessota un òcul, oberta al cap de la nau i orientada a l'oest, és de fusta i té una ferramenta senzilla. El conjunt no sembla anterior al segle xii.
A l'interior, decorat amb faixes llombardes, en un nínxol amb volta d'arc es conserva el sarcòfag de Jaubert de Fullà (del 1335), declarat monument històric el 29 de setembre del 1903. El sarcòfag, en marbre de Vilafranca de Conflent, està decorat amb quatre escuts, té una inscripció en llatí i se sustenta sobre dues columnes. La inscripció fa:
| « | XII kalendas aprilis anno Dni M CCC XXXV obiit Dominus Jausbertus de Foliano domicellus Cujus anima per misericordiam Dei Requiescat in pace. Amen | » |

## Bibliografia

* Bailbé, Noël. Les portes des églises romanes du Roussillon. Perpinyà: Société agricole, scientifique et littéraire des Pyrénées-Orientales, 2000.
* Becat, Joan. «72 - Fullà». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Brutails, J.-A.. L'art religiós en el Rosselló. Barcelona: Tip. L'Avenç, 1901 (Biblioteca del "Centre Excursionista de Catalunya", 2).
* Cazes, Albert. La vallée du Rojà. Prades: Revue Conflent, 1989 (Guide touristique Conflent).
* Corts, Ramon; Galtés, Joan; Manent, Albert. Diccionari d'història eclesiàstica de Catalunya. II: D-O. Barcelona: Generalitat de Catalunya-Ed. Claret, 2000. ISBN 9788439350217. Pàgina 228
* Gavín, Josep M. «Conf 68. Sant Joan Baptista de Fullà». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3*). ISBN 84-85180-12-7.
* Giralt, Joseph «Notice historique sur la commune de Fuilla». Société agricole, scientifique et littéraire des Pyrénées-Orientales, núm. 50, 1909, pàg. 333-374. (. Perpinyà: Impr. Comet.)
* Mallet, Géraldine. Églises romanes oubliées du Roussillon. Montpellier: Les Presses du Languedoc, 2003, p. 221. ISBN 9782859982447.
* Montsalvatje y Fossas, Francisco. El Obispado de Elna. Olot: Imp. y Libr. de Sucesores de J. Bonet, 1911-1915 (Noticias históricas, 21-24).
* Ponsich, Pere; Lloret, Teresa; Gual, Raimon. «Fullà». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
* Ponsich, Pere. «Fullà: Sant Joan de Fullà (o del Veïnat d'Amunt)». A: La Cerdanya, el Conflent. Barcelona: Fundació Enciclopèdia Catalana, 1995 (Catalunya romànica. Volum VII). ISBN 8477399514.
* Puig y Cadafalch, J; Falguera, Antoni de; Goday i Casals, J. L'arquitectura romànica a Catalunya. Barcelona: Institut d'Estudis Catalans, 1909-1918. Hi ha reimpressions posteriors: Barcelona: Institut d'Estudis Catalans-Generalitat de Catalunya, 1983 (enllaç); Barcelona: Institut d'Estudis Catalans, 2001 (ISBN 8472835901 enllaç).

## Referències

* ↑ Sant Joan Baptista de Fullà en els ortofotomapes de l'IGN
* ↑ Giralt, 1909.
* ↑ «Plànol de Sant Joan de Fullà, al web Mérimée» (en francès). [Consulta: 30 març 2016].
* ↑ «Sant Joan Baptista de Fullà». Gran Enciclopèdia Catalana. Barcelona: Grup Enciclopèdia Catalana.
* ↑ «Fitxa de Sant Joan de Fullà a la base de monuments històrics francesos Palissy» (en francès). [Consulta: 30 març 2016].
* ↑ Brutails, Auguste (dibuix). «Croquis del sarcòfag de Jaubert de Fullà». [Consulta: 30 març 2016].
* ↑ Jaubert de Fullà: Capeille, Jean. Dictionnaire de biographies roussillonnaises. Perpignan: Imp. Lib. Cat. J. Comet, 1914, p. 221. (facsímil Marseille: Laffitte Reprints, 1978)